recursal/SuperWikiNEXT-32B huggingface dataset:
Η **κοινότητα Αντίκυρας** ήταν κοινότητα του Νομού Φθιώτιδας και Φωκίδας που λειτούργησε την περίοδο 1929-1935 οπότε και καταργήθηκε και συνενώθηκε με την πρώην Κοινότητα Δεσφίνης και επανασυστάθηκε στις 26 Ιουλίου 1943 με την απόσπαση του οικισμού από την πρώην Κοινότητα Δεσφίνης,την Επαρχία Παρνασσίδας και τον Νομό Φωκίδας και προσαρτήθηκε στην Επαρχία Λεβαδείας και τον Νομό Βοιωτίας .Με την εφαρμογή του προγράμματος Καλλικράτης, καταργήθηκε και εντάχθηκε στον νέο διευρυμένο δήμο Διστόμου - Αράχοβας - Αντίκυρας. Βρισκόταν στα βορειοδυτικά του νομού και συνόρευε με τον δήμο Διστόμου, τον δήμο Αράχωβας και τον νομό Φωκίδας. Καταλάμβανε έκταση 23.332 στρέμματα και ο συνολικός της πληθυσμός ήταν 2.984 κάτοικοι. Έδρα της ήταν η Αντίκυρα.

Διαίρεση
--------

Στην κοινότητα περιλαμβάνονταν οι παρακάτω οικισμοί:

 **Κ.δ. Αντικύρας**  [2984]
* η Αντικύρα [2812]
* η Αγία Σωτήρα [32]
* ο Άγιος Ισίδωρος [140]

Διοικητικές μεταβολές
---------------------

Η Πρώτη Κοινότητα Αντίκυρας\* συστάθηκε με το Φ.Ε.Κ 221Α στις 6 Ιουλίου 1929 με έδρα την Αντίκυρα.Αλλά όμως η Κοινότητα καταργήθηκε με το Φ.Ε.Κ 486Α στις 22 Οκτωβρίου 1935 και ο οικισμός προσαρτήθηκε στην πρώην Κοινότητα Δεσφίνης.Στις 26 Ιουλίου 1943 η Κοινότητα Αντίκυρας επανασυστήθηκε την ίδια ημέρα με την σύσταση του Νομού Βοιωτίας όπου τότε η Αντίκυρα αποσπάσθηκε από την πρώην Κοινότητα Δεσφίνης,την Επαρχία Παρνασσίδας και τον Νομό Φωκίδας και υπάχθηκε στην Επαρχία Λεβαδείας και τον Νομό Βοιωτίας και αποτελούσε έτσι την συστάδα κοινότητα του Νομού Βοιωτίας γιατί είχε σχεδόν την ίδια ηλικία με τον σημερινό Νομό Βοιωτίας.

\*Σημείωση τότε η Αντίκυρα ήταν στον Νομό Φθιώτιδας και Φωκίδας στην Επαρχία Παρνασσίδας το 1929 και μετέπειτα Νομό Φωκίδας από τις 31 Μαρτίου 1943 μέχρι τις 26 Ιουλίου 1943 με την σύσταση του Νομού Βοιωτίας αποσπάσθηκε η Αντίκυρα από την Επαρχία Παρνασσίδας και τον Νομό Φωκίδας και εντάχθηκε στον Νομό Βοιωτίας και επανασυστήθηκε η Κοινότητα Αντίκυρας.

1. ↑  «Υπουργείο Εσωτερικών, δήμοι του σχεδίου Καποδίστριας». Αρχειοθετήθηκε από το πρωτότυπο στις 24 Σεπτεμβρίου 2009. Ανακτήθηκε στις 2 Ιουνίου 2011.
2. ↑  «Διοικητικές Μεταβολές Δήμων και Κοινοτήτωνwebsite=ΕΕΤΑΑ». Ανακτήθηκε στις 12 Απριλίου 2018.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Βοιωτίας |
| --- |
|  |
| Δήμοι | 
* Λεβαδέων
* Θηβαίων
* Ακραιφνίας
* Αλιάρτου
* Αράχωβας
* Βαγίων
* Δαύλειας
* Δερβενοχωρίων
* Διστόμου
* Θεσπιέων
* Θίσβης
* Κορώνειας
* Οινοφύτων
* Ορχομενού
* Πλαταιών
* Σχηματαρίου
* Τανάγρας
* Χαιρώνειας
 |
|  |
| Κοινότητες | 
* Αντίκυρας
* Κυριακίου
 |

 |
**Η άρση βαρών σε πάγκο** είναι δυναμικό άθλημα για αθλητές με αναπηρία, αντίστοιχο με την ολυμπιακή άρση βαρών. Δεν πρέπει να συγχέεται με το αγώνισμα του δυναμικού τριάθλου, στο οποίο διαγωνίζονται αρτιμελείς αθλητές και περιλαμβάνει συνολικά τρεις κινήσεις: το βαθύ κάθισμα (squat), τον πάγκο (bench press) και το ξεκόλλημα (deadlift).

Όπως και στο άθλημα της ολυμπιακής άρσης βαρών, οι αθλητές έχουν  τρεις προσπάθειες. Το βάρος της μπάρας αυξάνει προοδευτικά και οι αθλητές εκτελούν τις προσπάθειές τους με βάση 1) το βάρος της μπάρας, 2) τη σειρά κλήρωσης, και αντίθετα από την ολυμπιακή άρση βαρών 3) την απόλυτη ολοκλήρωση των προσπαθειών των αθλητών. Π.χ. Έστω οι αθλητές Α, Β και Χ ξεκινούν τις πρώτες τους προσπάθειές τους στα 100 kg, στα 130 kg και στα 150 kg αντίστοιχα: ο αθλητής Α ολοκληρώνει την πρώτη του προσπάθειά του στα 100 kg και ζητά να προσπαθήσει στα 100 kg. Σε αντίθεση με την ολυμπιακή άρση βαρών όπου ο αθλητής Α θα αγωνιζόταν ξανά σε διάστημα 2 λεπτών, στην άρση βαρών σε πάγκο ο αθλητής Α θα περιμένει πρώτα να ολοκληρώσουν όλοι οι αθλητές την πρώτη τους προσπάθεια (ή και τη δεύτερη προσπάθειά κάποιων, εάν κάποιοι έχουν δηλώσει μικρότερο βάρος ή προηγούνται στη σειρά της κλήρωσης-στο παράδειγμά μας δε χρειάζεται, καθώς θα προσπαθήσει σε μικρότερο βάρος). Αφού ολοκληρωθεί και η τρίτη και τελευταία προσπάθεια των αθλητών, οι αθλητές έχουν δικαίωμα να επιχειρήσουν και **τέταρτη προσπάθεια**, ***έαν και εφ'όσον*** πρόκειται για εθνικό ή ηπειρωτικό ή παγκόσμιο ρεκόρ και **εκτός συναγωνισμού**, πάντα σε συμφωνία με τους κανονισμούς του αντίστοιχου πρωταθλήματος (εθνικά ή ηπειρωτικά ή παγκόσμια πρωταθλήματα ή Παραολυμπιακοί Αγώνες).

Η άρση βαρών σε πάγκο είναι η εξέλιξη ενός αθλήματος που ήταν γνωστό ως "περίεργη άρση", το οποίο ακολούθησε την ίδια μορφή τριών προσπαθειών, αλλά χρησιμοποίησε μια ευρύτερη ποικιλία γεγονότων, σαν ανταγωνισμό δυνατών ανδρών.Τελικά η περίεργη άρση έγινε πρότυπο για την τρέχουσα μορφή τριών προσπαθειών.
Το **Καφέ-Αμάν** (όνομα που πιθανώς να προήλθε ίσως από το τούρκικο Μάνι Καβέσι), ήταν είδος λαϊκού καφενείου της προπολεμικής Ελλάδας μέσα στο οποίο δύο ή τρεις τραγουδιστές, οι επονομαζόμενοι αμανετζήδες, αυτοσχεδίαζαν λέγοντας στίχους, συχνά στη μορφή του διαλόγου μεταξύ τους, πάντα σε ελεύθερο ρυθμό και μελωδία. Χαρακτηριστικό ήταν το επαναλαμβανόμενο επιφώνημα *"αμάν, αμάν"* που προσπαθούσαν με αυτό οι τραγουδιστές να κερδίσουν χρόνο για ν`αυτοσχεδιάσουν καινούργιους στίχους. Άλλη συνώνυμη ονομασία τέτοιου τύπου καφενείου ήταν και το **Καφέ Σαντούρ**, που ήταν συνηθέστερη στη Μικρά Ασία, και κυρίως στη Σμύρνη. Τα δε τραγούδια που άδονταν σ΄ αυτά λέγονταν αμανέδες ή μανέδες ή αμάνι.

Από τις παλιότερες μορφές αυτών των τραγουδιών ο αμανές, όπως το έλεγαν οι Ελληνες, ή "μανές", κατά τους Τούρκους, οι "αμάνι" κατά τους Μικρασιάτες, ήταν ακριβώς αυτό το ημι-αυτοσχέδιο τραγούδι που χαρακτηριζόταν από τη διασπορά ανάμεσα στους στίχους μεγάλων μελισμάτων πάνω στη λέξη *αμάν* και που ως επί το πλείστον ήταν καταθλιπτικού περιεχομένου.

Σε αντιδιαστολή αυτού του τύπου των καφενείων της παλιάς Ελλάδας ήταν τα γνωστά πολυτελείας καφενεία **Καφέ-Σαντάν** όπου ακόμη και μικροί θίασοι παρουσίαζαν πλούσιο καλλιτεχνικό πρόγραμμα.

Τελικά τα Καφέ Αμάν έπαψαν να υφίστανται μετά από ειδική απαγορευτική διάταξη του καθεστώτος του Μεταξά το 1937 με την οποία και απαγορεύθηκαν οι αμανέδες, σε δημόσιους χώρους σε όλη την ελληνική επικράτεια θεωρούμενοι (εσφαλμένα) ως καθαρό τουρκικό είδος.

Ένα από τα ωραία χαρακτηριστικά λαϊκά τραγούδια που αναφέρονται στα Καφέ αμάν είναι και οι στίχοι του ακόλουθου τραγουδιού που πρωτακούσθηκε στην Αμερική για κάποιον πλούσιο πλέον μετανάστη σε στίχους και μουσική του Δημοσθ. Ζάττα με έντονη μίξη δημοτικού τραγουδιού σε ανατολίτικο μοτίβο και που φέρεται να πρωτοτραγούδησε ο Γιάννης Ιωαννίδης:

*Ήμουνα μόρτης μια φορά λεβέντης της Αθήνας*
*Με λέγανε παλικαρά μα ψόφαγα της πείνας.*
....................................................
*Μα τώρα πού΄χω τον παρά και είμαι μεγαλείο*
*Βουτάω σ΄ όλες μια χαρά, είμαι ερωτοπωλείο.*
*Σαν μπαίνω στο καφέ-αμάν τα μάτια σαν σηκώνω*
*Δεν ξέρω αν «γιου-αρ ντεστάντ», κάθε καρδιά πληγώνω*
Η **άρση βαρών με δύο χέρια** ήταν το ένα από τα δύο αγωνίσματα άρσης βαρών στο πρόγραμμα των **Θερινών Ολυμπιακών Αγώνων του 1904** στο Σαιντ Λούις.

Σύνοψη αγωνίσματος
------------------

| Άρση βαρών στουςΘερινούς ΟλυμπιακούςΑγώνες 1904 |
| --- |
| Αγώνισμα 10 γύρων με αλτήρες |   | ανδρών |
| Με δύο χέρια |  | ανδρών |

Το συγκεκριμένο ήταν το τελευταίο χρονολογικά αγώνισμα άρσης βαρών, το οποίο διεξήχθη στις 3 Σεπτεμβρίου στο Φράνσις Φιλντ. Έλαβαν μέρος τέσσερις αρσιβαρίστες από δύο χώρες. Απών από τον αγώνα ήταν ο Δημήτριος Τόφαλος, ο οποίος αν και δήλωσε συμμετοχή, αρρώστησε κατά τη διάρκεια του ταξιδιού και αναγκάστηκε να νοσηλευτεί σε νοσοκομείο στην Αμβέρσα του Βελγίου. 

Η κίνηση που χρησιμοποιήθηκε στο αγώνισμα ήταν παρόμοια με αυτή του ζετέ που ξέρουμε σήμερα. Ο Περικλής Κακούσης αποδείχθηκε ανώτερος από τους αντιπάλους του, κερδίζοντας με διαφορά άνω των 27 κιλών από τον δεύτερο Όσκαρ Όστχοφ. Το χάλκινο μετάλλιο κατέκτησε ο Φρανκ Κούγκλερ, ο οποίος κατά τη διάρκεια της διοργάνωσης πήρε επίσης μετάλλια στη διελκυστίνδα και στην πάλη, με αποτέλεσμα να γίνει ο μοναδικός αθλητής που κερδίζει μετάλλια σε τρία διαφορετικά αθλήματα στην ίδια Ολυμπιάδα.

Τελική κατάταξη
---------------

| Κατάταξη | Αρσιβαρίστας | Χώρα | Κιλά |
| --- | --- | --- | --- |
| 1 | Περικλής Κακούσης | Ελλάδα Ελλάδα | 111.70 | ΟΡ |
| 2 | Όσκαρ Όστχοφ |  Ηνωμένες Πολιτείες | 84.37 |
| 3 | Φρανκ Κούγκλερ |  Ηνωμένες Πολιτείες | 79.61 |
| 4 | Όσκαρ Όλσον |  Ηνωμένες Πολιτείες | 67.81 |

Παραπομπές
----------

1. ↑  «Weightlifting at the 1904 St. Louis Summer Games: Men's Unlimited, Two Hands». *Sports Reference*. Αρχειοθετήθηκε από το πρωτότυπο στις 17 Απριλίου 2020. Ανακτήθηκε στις 15 Δεκεμβρίου 2019.

Εξωτερικοί σύνδεσμοι
--------------------

* Λίστα νικητών μεταλλίων (Διεθνής Ολυμπιακή Επιτροπή)
Καλλιτεχνική απεικόνιση του εξωπλανήτη Gliese 581 b που ανακαλύφθηκε από την αποστολή Κέπλερ και πιθανώς είναι καυτός Ποσειδώνας
Ο όρος **καυτός Ποσειδώνας** (*Hot Neptune* ή *Hoptune***)** αφορά έναν τύπο γιγάντιου εξωπλανήτη με μάζα παρόμοια με εκείνη του Ουρανού ή του Ποσειδώνα σε τροχιά κοντά στο άστρο του, συνήθως λιγότερο από 1 AU. Ο πρώτος ζεστός Ποσειδώνας ανακαλύφθηκε το 2007 και ήταν ο Gliese 436 b, ένας εξωπλανήτης σε απόσταση 33 έτη φωτός. Πρόσφατες παρατηρήσεις έχουν αποκαλύψει ένα μεγαλύτερο δυναμικό πληθυσμό καυτών Ποσειδώνων στον γαλαξία μας, μεγαλύτερο από ότι νομίζαμε πριν. Αυτό το είδος των πλανητών μπορεί να έχουν σχηματιστεί είτε επί τόπου, είτε σε μεγαλύτερη τροχιά σε αρχικό χρόνο πριν μεταναστεύσουν στην κοντινή τροχιά.

Γενικά χαρακτηριστικά
---------------------

Λόγω της κοντινής απόστασης από το μητρικό τους άστρο, οι καυτοί Ποσειδώνες έχουν πολύ μεγαλύτερη πιθανότητα και ευκαιρία να διέρχονται από το άστρο τους, όπως φαίνονται από ένα απομακρυσμένο σημείο, από ό, τι έχουν πλανήτες με την ίδια μάζα σε μεγαλύτερες τροχιές. Αυτό αυξάνει τις πιθανότητες ανακάλυψής τους. 

Στους διερχόμενους καυτούς Ποσειδώνες περιλαμβάνονται ο Gliese 436 b και ο HAT-P-11b, ο οποίος πρόσφατα παρατηρήθηκε από την αποστολή Kepler. Ο Gliese 436 b (επίσης γνωστός ως GJ 436b) ήταν ο πρώτος καυτός Ποσειδώνας που ανακαλύφθηκε με βεβαιότητα το 2007. Ο εξωπλανήτης Mu Arae c (ή HD 160691 c), που ανακαλύφθηκε το 2004, θα μπορούσε επίσης να είναι ένας καυτός Ποσειδώνας, αλλά δεν έχει αποδειχθεί οριστικά.

Η πρώτη θεωρητική μελέτη για το πώς θα μπορούσε να σχηματιστεί ένας καυτός Πωσειδώνας πραγματοποιήθηκε το 2004.

Δείτε επίσης
------------

* Καυτός Δίας
* Μίνι-Ποσειδώνας
* Υπεργαία

Αναφορές
--------

1. ↑  Dong et al. (23 June 2017). «LAMOST Reveals Neptune-size Cousins of hot Jupiters, preferentially in "(metal-)rich" and "one-child" Kepler families». arXiv:1706.07807 [astro-ph.EP].
2. ↑  G. Wuchterl. *Hot Neptunes: A Key To Giant Planet Formation*.. Ανακτήθηκε στις 3 August 2015.
3. ↑  Oligarchic formation of hot Neptunes
4. ↑  D'Angelo, G.; Bodenheimer, P. (2016). «In Situ and Ex Situ Formation Models of Kepler 11 Planets». *The Astrophysical Journal* **1606**: in press. Bibcode: 2016arXiv160608088D.
5. ↑  Adrián Brunini and Rodolfo G. Cionco (September 2005). «The origin and nature of Neptune-like planets orbiting close to solar type stars». *Icarus* (Elsevier) **177**: 264–68. doi:10.1016/j.icarus.2005.02.015. Bibcode: 2005Icar..177..264B.. Ανακτήθηκε στις 3 August 2015.

Πηγές
-----

* Gillon, et. al. (September 2007). «Detection of transits of the nearby hot Neptune GJ 436 b». *Astronomy and Astrophysics* **472** (2): L13–L16. doi:10.1051/0004-6361:20077799. Bibcode: 2007A&A...472L..13G.
* Paul Gilster (16 Μαΐου 2007). «Transiting 'Hot Neptune' Found». Centauri Dreams.  Μια συζήτηση για την "Ανίχνευση των διελεύσεων από το κοντινό ζεστό Ποσειδώνα GJ 436 β" χαρτί.
Οι **Seikima-II** (ιαπωνικά: 聖飢魔II, Χέπμπορν: Seikimatsu) είναι ιαπωνικό heavy metal συγκρότημα. Ιδρύθηκαν το 1982, από τον κιθαρίστα Damian Hamada (Ντάμιαν Χάμαντα).

Ως μπάντα, έχουν τον ρόλο δαιμόνων από την κόλαση, όπου ξεκίνησαν επίσημα την αποστολή τους το 1985, κυκλοφορώντας το πρώτο τους EP "Akuma Ga Kitarite Heavy Metal" μέσω της δισκογραφικής εταιρίας Fitzbeat, τότε παρακλάδι της Ιαπωνικής Sony BMG. Μάλιστα για να δηλώσουν ακόμα πιο έντονα την "δαιμονική" τους ταυτότητα, οι Seikima-II χρησιμοποιούν make-up επιρεασμένο από Ιαπωνικό θέατρο Καμπούκι.

Σύμφωνα με τη μυθολογία μπάντας, η αποστολή των Seikima-II είναι να μετατρέψουν όσο το δυνατόν περισσότερους ανθρώπους σε πιστούς του Σατανά μέσω της heavy metal μουσικής τους. Παρ'όλα αυτά, στην πραγματικότητα η μπάντα ουδεμία σχέση έχει με τον σατανισμό ως θρησκεία, μιας και ουσιαστικά οι Seikima-II ποτέ δεν παρουσιάζονταν ως "κακοί" ή "αιμοσταγείς" δαίμονες, αλλά ως εύθυμοι και ευχάριστοι χαρακτήρες, όπου μάλιστα πολύ συχνά στις συναυλίες τους (γνωστές και ως Black Masses), χρησιμοποιούσαν στοιχεία stand-up comedy και εκτελούσαν διάφορα μικρά σκέτς, ως μέρος της διασκέδασης των παρευρισκομένων.

Το 2009 κυκλοφόρησαν στο iTunes Store το άλμπουμ "Akuma Nativity", όπου περιέχει παλαιότερα τραγούδια τους επανηχογραφημένα στα Αγγλικά, στα πλαίσια της προσπάθειάς τους να προβληθεί η μουσική τους στο εξωτερικό. Για πρώτη φορά μετά από 17 χρόνια, οι Seikima-II έκαναν 3 εμφανίσεις εκτός Ιαπωνίας το 2010, στο A-Kon 21 στο Ντάλας του Τέξας, στο Japan Expo στο Παρίσι, και στο Viva Korea Rock Festival στη Σεούλ.

Δισκογραφία
-----------

* 1985 - Akuma Ga Kitarite Heavy Metal (EP)
* 1986 - The End Of The Century
* 1986 - From Hell With Love (γνωστό και ως "Jigoku Yori Ai Wo Komete" στα Ιαπωνικά)
* 1987 - Big Time Changes
* 1988 - The Outer Mission
* 1990 - Yuugai
* 1992 - Frightful Restaurant (γνωστό και ως "Kyoufu no Restaurant" στα Ιαπωνικά)
* 1994 - Ponk!!
* 1996 - Mephistopheles no Shouzou
* 1997 - News
* 1998 - Move
* 1999 - Living Legend
* 2009 - Akuma Nativity "Songs Of The Sword"
* 2010 - Akuma Relativity

Εξωτερικοί σύνδεσμοι
--------------------

* Επίσημη ιστοσελίδα (ιαπωνικά)
* Επίσημη σελίδα στο Facebook (αγγλικά)
Λογότυπο του Tiigrihüpe
Το **Tiigrihüpe** (εσθονικά για το Άλμα Τίγρης) ήταν ένα έργο που ανέλαβε η Δημοκρατία της Εσθονίας για να επενδύσει σε μεγάλο βαθμό στην ανάπτυξη και την επέκταση των ηλεκτρονικών υπολογιστών και δικτύων υποδομής στη χώρα, με ιδιαίτερη έμφαση στην εκπαίδευση. Το έργο προτάθηκε για πρώτη φορά το 1996 από Τόμας Χέντρικ Ίλβες, τότε πρέσβη της Εσθονίας στις Ηνωμένες Πολιτείες και αργότερα πρόεδρο της Εσθονίας, και τον Γιάακ Ααβικσόο, τότε υπουργό Παιδείας. Το έργο ανακοινώθηκε από τον Λέναρτ Μέρι, τότε πρόεδρο της Εσθονίας, στις 21 Φεβρουαρίου 1996. Τα κεφάλαια για την ίδρυση του Tiigrihüpe κατανεμήθηκαν αρχικά στο εθνικό προϋπολογισμό του 1997.

Μια σημαντική κύρια επίδραση του έργου ήταν η ανάπτυξη της πρόσβασης στο Διαδίκτυο σε όλα τα σχολεία της Εσθονίας, το οποίο ουσιαστικά τερμάτισε την χρήση των UUCP στην Εσθονία, σε συνδυασμό με την εγκατάσταση εργαστηρίων ηλεκτρονικών υπολογιστών στα σχολεία, καθώς και για την αντικατάσταση αυτών με δίκτυα βασισμένα στο IBM PC. Λόγω της οικονομικής και τεχνολογικής υστέρησης που υπήρχε στην Εσθονία εξαιτίας της σοβιετικής κατοχής, τα 8μπιτα συστήματα υπολογιστών βασισμένα στο CP/M δεν ήταν ακόμα ένα σπάνιο θέαμα στα εσθονικά σχολεία, στα μέσα της δεκαετίας του 1990.

Μετά τις κυβερνοεπιθέσεις στην Εσθονία το 2007, η Εσθονία συνδύασε την άμυνα στα δίκτυα με το κοινό στρατιωτικό δόγμα. Η επιτυχία της διαδικασίας οδήγησε το ΝΑΤΟ στη δημιουργία του Συνεργατικού Κέντρου Αριστείας στην Κυβερνοάμυνα στο Τάλιν. Το έργο αυτό έχει το παρατσούκλι *"Άμυνα Τίγρης"* (εσθονικά: Tiigrikaitse‎), κατ'αναλογία με το Tiigrihüpe.

Δείτε επίσης
------------

* Noored Kooli, ένα σχέδιο για την αύξηση του αριθμού των εκπαιδευτικών στην Εσθονία
* Estonica, ένα έργο για τη δημιουργία μιας εσθονικής εγκυκλοπαίδειας που χρηματοδοτήθηκε εν μέρει από το Tiigrihüpe
* EstWin, ένα έργο για να συνδέσει όλους του Εσθονούς στο διαδίκτυο ταχύτητας 100 Mbit ανά δευτερόλεπτο μέχρι το 2015
* Διαδίκτυο στην Εσθονία

Παραπομπές
----------

1. ↑  «President Ilves kohtus Ameerika Ühendriikide riigipeaga». Office of the President of Estonia. 25 Ιουνίου 2007. Αρχειοθετήθηκε από το πρωτότυπο στις 27 Σεπτεμβρίου 2007. Ανακτήθηκε στις 24 Φεβρουαρίου 2012.

Εξωτερικές συνδέσεις
--------------------

* Επίσημος ιστότοπος[*νεκρός σύνδεσμος*]

Περαιτέρω ανάγνωση
------------------

* Farivar, Cyrus. 2011. The Internet of Elsewhere: the Emergent Effects of a Wired World. New Brunswick, N.J.: Rutgers University Press. p. 109-149. Covers the history of the Internet and public WiFi access in Estonia.
Η **Κιδυησσός** ήταν αρχαία πόλη της Φρυγίας, στη Μικρά Ασία.

Τοποθεσία
---------

Βρισκόταν 31 χιλιόμετρα δυτικά του Ακροϊνού και ανήκε στην περιοχή της Ακμονίας. Ίσως η παλαιότερη ονομασία να ήταν **Κυδησσός**. Ήταν κτισμένη στην σημερινή πεδιάδα Setchanli Ova, η οποία είναι πολύ εύφορη. Μια επιγραφή σε παραμορφωμένο βάθρο που βρέθηκε σε κοιμητήριο ενός χωριού στη βόρεια άκρη της πεδιάδας, αναφέρει το όνομα της Κιδυησσού. Ούτως ή άλλως οι αρχαίες επιγραφές είναι λίγες για να δώσουν επαρκείς πληροφορίες για την αρχαία πόλη. Κατά την ελληνιστική εποχή εγκαταστάθηκαν στην πόλη Μακεδόνες άποικοι, όπως συνάγεται από ένα χωρίο του Κλαυδίου Πτολεμαίου. Αργότερα κατελέγη στη ρωμαϊκή επαρχία της Φρυγίας Σαλουταρίας (Phrygia Salutaris). Στα βυζαντινά χρόνια έγινε έδρα επισκόπου. Γνωστοί επίσκοποι ήταν ο Ηράκλειος (451), ο Ανδρέας (787) και ο Θωμάς (879). 

Η φρυγική πόλη έκοψε νομίσματα από την εποχή του Νέρωνος και μετά, τα οποία είναι ασυνήθιστα και σε μερικά αναγράφεται ο τίτλος του αρχιερέως: ΚΙΔΥΗΣΣΕΙΣ ΕΠΙ ΦΛΑΟΥΙΟΥ ΠΕΙΝΑΡΙΟΥ ΑΡΧΙΕΡΕΩΣ (εποχή Δομιτιανού). ΕΠΙ ΑΥΡ ΟΥΑΡΟΥ ΛΟΓΙCTOΥ CIΔΥΗCCΕΩΝ (εποχή Φιλίππου του Άραβος).
ΕΠΙ ΑΥΡ ΜΑΡΚΟΥ ΑΡΧ ΠΡΩ ΤΟ Β ΚΙ[ΔΥ]ΗΣΣΕ[ΩΝ] (εποχή Φιλίππου του Άραβος).

Πρόκειται για την σημερινή *Τσάι Χισάρ* (Çayhisar) ή το Κιουτσουχογιούκ (Küçükhöyük) της Τουρκίας.

Παραπομπές
----------

1. ↑  5.2.18: *Μακεδόνες Μοκκαδηνοί και Κυδισσείς, υφ' ούς Πελτηνοί*

Πηγές
-----

* Getzel M. Cohen, "The Hellenistic settlements in Europe, the Islands, and Asia Minor".
* William M. Ramsay, "The Cities and Bishoprics of Phrygia: Being an Essay of the Local History of Phrygia".
Το **Stop Online Piracy Act** (**SOPA**, **ΣΟΠΑ**, σε μετάφραση **Νόμος «Σταματήστε την πειρατεία στο Ίντερνετ»** ή **Νόμος κατά της πειρατείας στο Διαδίκτυο**), γνωστό επίσης ως H.R. 3261 Αρχειοθετήθηκε 2012-12-16 στο Wayback Machine. είναι νομοσχέδιο που είχε υποβληθεί στην Βουλή των Αντιπροσώπων των Ηνωμένων Πολιτειών στις 26 Οκτωβρίου 2011 με σκοπό την επέκταση των δυνατοτήτων των Σωμάτων Ασφαλείας των Ηνωμένων Πολιτειών και των κατεχόντων πνευματικών δικαιωμάτων για να αντιμετωπίσουν την διαδικτυακή πειρατεία πνευματικής ιδιοκτησίας και απομιμητικών προϊόντων («προϊόντων-μαϊμού»). Μετά από διαμαρτυρίες πολιτών και οργανισμών στο διαδίκτυο, το νομοσχέδιο αποσύρθηκε στις 20 Ιανουαρίου 2012, ενώ η επιτροπή δεσμεύτηκε να βρει λύση στο πρόβλημα της διαδικτυακής πειρατείας, αναβάλλοντας την εκτίμηση νέας νομοθεσίας μέχρι να δημιουργηθεί ευρύτερη συμφωνία.

Δείτε επίσης
------------

* Εμπορική Συμφωνία Κατά της Παραποίησης

Παραπομπές
----------

1. ↑  «Πρέπει να στείλουμε το μήνυμα». Κατεβάζει τους διακόπτες η Wikipedia σε διαμαρτυρία για το νόμο SOPA, δημοσιεύθηκε: Δευτέρα 16 Ιανουαρίου 2012, ανάκτηση 21 Ιαν. 2012
2. ↑  Ο Ομπάμα δε θα υποστηρίξει το νομοσχέδιο κατά της πειρατείας στο Διαδίκτυο, 17/01/2012, ανάκτηση 21 Ιαν. 2012
3. ↑  House Introduces Internet Piracy Bill; Washington Post; October 26, 2011

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Stop Online Piracy Act** |



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Stop Online Piracy Act  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Κλαυδία Αυγούστα** ήταν η μόνη κόρη του Ρωμαίου αυτοκράτορα Νέρωνα από τη δεύτερη σύζυγό του αυτοκράτειρα Ποππαία Σαβίνα. Γεννήθηκε στο Άντιουμ (Άντζιο) στις 21 Ιανουαρίου 63.

Ο Νέρωνας τιμούσε την Κλαυδία και τη μητέρα της με τον τίτλο της Αυγούστας. Χρυσά αγάλματα τοποθετήθηκαν σε ναούς και παιχνίδια τσίρκου πραγματοποιήθηκαν προς τιμήν της Κλαυδίας. Πέθανε τρεις μήνες  μετά τη γέννησή της από ασθένεια. Ο Νέρωνας και η Ποππαία θρήνησαν τον θάνατό της και η Κλαυδία ανακηρύχθηκε θεά. Ένα ιερό και ένας ιερέας ήταν αφιερωμένοι σε αυτήν λίγο μετά.

Παραπομπές
----------

1. ↑  Tacitus' Annals XV chapter 23

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Claudia Augusta  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το ***Άνθρωποι και ποντίκια*** (τίτλος πρωτοτύπου: *Of Mice and Men*) είναι ένα μυθιστόρημα (ακριβέστερα μια μεγάλη νουβέλα) γραμμένο από τον Αμερικανό βραβευμένο με Νόμπελ συγγραφέα Τζον Στάινμπεκ. Εκδόθηκε για πρώτη φορά το 1937 και αφηγείται τις εμπειρίες του Τζωρτζ Μίλτον και του Λένι Σμολ, δύο εργατών αγροκτημάτων που περιφέρονται σε αναζήτηση εργασίας στην Καλιφόρνια κατά τη διάρκεια της Μεγάλης Οικονομικής Ύφεσης στις ΗΠΑ.

Ο Στάινμπεκ βάσισε το βιβλίο πάνω σε δικές του εμπειρίες, όταν εργαζόταν ως έφηβος πλάι σε μετανάστες κατά τη δεκαετία του 1910. Ο τίτλος είναι εμπνευσμένος από το ποίημα του Ρόμπερτ Μπερνς «To a Mouse».

Παρά το ότι το έργο διδάσκεται σε πολλά σχολεία των αγγλόφωνων χωρών, έχει αποτελέσει συχνά στόχο λογοκρισίας για «χυδαιότητα» και για κάτι που μερικοί θεωρούν προσβλητική και ρατσιστική γλώσσα.

Παραπομπές
----------

1. ↑  «Of Mice and Men Summary». *OxNotes GCSE Revision*. Ανακτήθηκε στις 10 Οκτωβρίου 2018.
2. ↑  Who, what, why: Why do children study Of Mice and Men? on BBC
3. ↑  Stephen Maunder (March 25, 2011). «Who, what, why: Why do children study Of Mice and Men?». *BBC News*.. Ανακτήθηκε στις 26 Μαρτίου 2011.
4. ↑  «American Library Association Top 100 Banned/Challenged Books: 2000–2009». *web page*. American Library Association. 2011. Αρχειοθετήθηκε από το πρωτότυπο στις 4 Ιανουαρίου 2012. Ανακτήθηκε στις 1 Ιουλίου 2011.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 180993990
* LCCN: no90005286
* GND: 4316771-8
* SUDOC: 031187323
* BNF: cb12245096p (data)
* NLA: 35522200
* BNE: XX2222277

 |

 |
Το **The Crow Road** είναι ένα μυθιστόρημα γραμμένο από τον Σκωτσέζο συγγραφέα *Iain Banks* το οποίο εκδόθηκε το 1992.

Εισαγωγή
--------

Το μυθιστόρημα περιγράφει την ενηλικίωση του Prentice McHoan μέσα στην πολυσύνθετη αλλά στενά δεμένη οικογένειά του,
μέσα από το πρίσμα της ενασχόλησής του με το σεξ, τον θάνατο, τις σχέσεις, το ποτό (και άλλες απαγορευμένες ουσίες), και τον Θεό, εξυμνώντας παράλληλα τις ομορφιές της σκωτσέζικης υπαίθρου.

Σύνοψη
------

Το μυθιστόρημα ξεκινάει ως εξής: "Ήταν η μέρα που ανατινάχθηκε η γιαγιά μου. Καθόμουν στο κρεματόριο, ακούγοντας τον θείο Hamish να συνοδεύει με το σιγανό ροχαλητό του τη Λειτουργία του Μπαχ σε λα μινόρε, και σκεφτόμουν ότι ήταν πάντα ο θάνατος που με έφερνε πίσω στο Gallanach."

Το οικογενειακό έπος είναι τοποθετημένο στη φανταστική πόλη Gallanach της περιοχής Argyll, στο πραγματικό χωριό Lochgair και στη Γλασκόβη όπου ζει ο Prentice. Ο Rory, ο αγαπημένος θείος του Prentice, εξαφανίζεται μυστηριωδώς την περίοδο που γράφει ένα βιβλίο με τίτλο The Crow Road. Ο Prentice παθιάζεται με τα γραπτά που έχει αφήσει πίσω του ο αγνοούμενος θείος του και ξεκινάει για να λύσει το μυστήριο. 

Ένα μεγάλο τμήμα της ενηλικίωσης του Prentice αφορά τη σταδιακή κατανόηση της εύπορης και εκκεντρικής οικογένειάς του, ειδικά της τραγικής και περίπλοκης γενιάς των γονιών του. Αυτό αποκτά ιδιαίτερη σημασία μετά τον θάνατο του πατέρα, του Kenneth, ο οποίος όντας φανατικά άθεος στην προσπάθειά του να αποδείξει ότι δεν υπάρχει Θεός Τον προκαλεί σκαρφαλώνοντας σε ένα καμπαναριό αλλά τελικά πέφτει νεκρός από χτύπημα κεραυνού. Η οικογένεια είχε ήδη ζήσει μια τραγωδία με τον θάνατο της αδερφής του Kenneth, της Fiona, σε αυτοκινητιστικό δυστύχημα. 

Η Ashley Watt, παιδική φίλη του Prentice, καθώς και άλλοι, τον βοηθούν στην αναζήτηση της αλήθειας σχετικά με την εξαφάνιση του θείου του.

Λογοτεχνική αξία & Κριτική
--------------------------

Το μυθιστόρημα συνδυάζει το απειλητικό (περιέχει το ανατριχιαστικό και πειστικό χρονικό ενός τέλειου φόνου),
με το μαύρο χιούμορ (όπως φαίνεται από την αρχή κιόλας του βιβλίου) με μια ενδιαφέρουσα προσέγγιση μιας ερωτικής ιστορίας. Η χρήση πολλαπλών αφηγητών και προοπτικών βρίσκεται εδώ στο απόγειό της. Ακόμα και δευτερεύοντες χαρακτήρες όπως η γιαγιά του Prentice, η φανταστική πόλη Gallanach και το οικογενειακό σπίτι στο Lochgair, περιγράφονται με ιδιαίτερη προσοχή δίνοντας στη ζωή του Prentice βάθος και συνοχή.

Το μυθιστόρημα αφορά το ταξίδι της αναζήτησης του εαυτού του Prentice, των ανθρώπων που αγαπά και των τρόπων που λειτουργεί ο κόσμος.
Αυτός ο τύπος μυθιστορήματος συχνά ονομάζεται 'Bildungsroman'.

Η ονομασία The Crow Road, όπως εξηγείται στο μυθιστόρημα, αφενός αφορά μια πραγματική τοποθεσία στη δυτική Σκωτία, αφετέρου είναι μια έκφραση που σημαίνει τον θάνατο, όπως στη φράση "He's away the crow road". Η καταλληλότητα του τίτλου γίνεται περισσότερο εμφανής όσο εξελίσσεται το μυθιστόρημα.

Μεταφορές
---------

Το μυθιστόρημα μεταφέρθηκε στην τηλεόραση από τον Bryan Elsley για λογαριασμό του BBC to 1996.
Ο **Άνθιμος Σίσκος** (1890 – 26 Απριλίου 1958) ήταν Έλληνας θεολόγος, τακτικός καθηγητής του Κανονικού Δικαίου και της Ποιμαντικής στο Πανεπιστήμιο Θεσσαλονίκης, που διετέλεσε Μητροπολίτης Νουβίας από το 1940 μέχρι τον θάνατό του.

Βιογραφικά στοιχεία
-------------------

Ο Σίσκος γεννήθηκε στον Πύργο Καρδίτσας, σπούδασε θεολογία στο Πανεπιστήμιο Αθηνών, από όπου απεφοίτησε το 1922, και παρακολούθησε μαθήματα φιλοσοφίας, κανονικού Δικαίου και κοινωνιολογίας στο Πανεπιστήμιο της Βιέννης. Από μικρή ηλικία χειροτονήθηκε κληρικός και υπηρέτησε διαδοχικά ως συνήγορος στα εκκλησιαστικά δικαστήρια στην Αθήνα, διευθυντής του ιεροδιδασκαλείου Λαμίας και, το 1927, εφημέριος του ελληνικού ναού της Βουδαπέστης. Από το 1930 το Πατριαρχείο Αλεξανδρείας τού ανέθεσε τη διοργάνωση των πατριαρχικών δικαστηρίων και της αρχιγραμματείας της Ιεράς Συνόδου του, αλλά και τη διδασκαλία των θρησκευτικών στα εκεί ελληνικά σχολεία. Στις 8 Δεκεμβρίου 1940 χειροτονήθηκε επίσκοπος από τον Πατριάρχη Αλεξανδρείας Χριστοφόρο Β΄ και έγινε Μητροπολίτης Νουβίας, «υπέρτιμος και Έξαρχος παντός Σουδάν, Συήνης και Πτολεμαΐδος», με έδρα το Χαρτούμ. Από το 1947 και μετά όμως διέμενε κυρίως στην Ελλάδα.

Το 1950 με τη διατριβή του με τίτλο *Η κυριαρχική εξουσία εν τη Ορθοδόξω Εκκλησία και τη Αλεξανδρινή ιδία* ο Άνθιμος ανακηρύχθηκε διδάκτορας θεολογίας του Πανεπιστημίου Αθηνών και το 1951 εκλέχθηκε τακτικός καθηγητής του Κανονικού Δικαίου και της Ποιμαντικής στο Πανεπιστήμιο Θεσσαλονίκης, όπου δίδαξε μέχρι την κοίμησή του, σε ηλικία 68 ετών. Διακρίθηκε για τον πράο χαρακτήρα του και ως συγγραφέας.

Μερικά από τα έργα του
----------------------

* *Η δίκη του Ιησού*, Αθήναι 1925
* *Η διοίκησις της Εκκλησίας*, εν Αθήναις, χ.χ. (1926;)
* «Αι διοικητικαί προϋποθέσεις ευημερίας και προόδου της Ορθοδόξου Εκκλησίας», *Εκκλησιαστικός Φάρος*, 1933, σσ. 110-113 & 219-357
* *Ο γάμος και το διαζύγιον*, Πατριαρχικόν Τυπογραφείον, Αλεξάνδρεια 1934
* *Η γυμναστική, ο αθλητισμός, τα σπορ και η γυνή*, Αλεξάνδρεια 1938
* *Το Κανονικόν Δίκαιον και η φιλοσοφική αρχή nullum crimen et nulla poena sine lege*, ΑΠΘ, Θεσσαλονίκη 1956
* *Ο χαρακτήρ του πολιτεύματος της Ορθοδόξου Καθολικής Εκκλησίας*

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5 (1968), σελ. 656
* Anthony O’Mahony: *Eastern Christianity: Studies in Modern History, Religion and Politics*, Fox Communications & Publications, Melisende, 2004
Ο **Κατανάγκης** ήταν Βυζαντινός τσαρλατάνος, αστρολόγος μάγος και ψευδοπροφήτης την εποχή του αυτοκράτορα Αλέξιου Α΄ Κομνηνού.

Ο Κατανάκης βρέθηκε, αναφέρεται στην *Αλεξιάδα*, στην Κωνσταντινούπολη όπου διαλαλούσε ότι προέβλεπε το μέλλον παρατηρώντας τα άστρα. Απέκτησε φήμη στην πρωτεύουσα και ρωτώντας τον να κάνει προβλέψεις για τον Αλέξιο αυτός προέβλεψε αρχικά ότι θα πέθαινε ο αυτοκράτορας Αλέξιος. Αλλά η προέβλεψη του απέτυχε, τότε προέβλεψε εκ νέου ότι ο αυτοκράτορας θα πεθάνει σε τέσσερις ημέρες αλλά σε τέσσερις ημέρες πέθανε η μητέρα του Αλέξιου Άννα. Έκτοτε δεν ξαν΄ αναφέρεται το όνομα του.

Πηγές
-----

Άννα Κομνηνή, Αλεξιάς/Βιβλίο 6/6.7.5. *. Ἐν ὑστέροις δὲ καὶ ὁ καλούμενος Κατανάγ κης Ἀθήνηθεν εἰς τὴν μεγαλόπολιν καταλαβὼν τὰ πρωτεῖα τῶν πρὸ αὐτοῦ φιλονεικῶν φέρειν, ἐπερωτηθεὶς παρά τινων περὶ τοῦ αὐτοκράτορος, πότε τεθνήξοιτο, καὶ τὸν θάνατον αὐτοῦ προκαταγγείλας, ὡς ᾤετο, ἐψεύσθη τοῦ στοχασμοῦ. Συνέβη δὲ τηνικαῦτα τὸν θῆρα λέοντα ἐν τοῖς βασιλείοις διαιτώμενον ἐπὶ τέσσαρσιν ἡμέραις πυρέξαντα τὴν ψυχὴν ἐξερεύξασθαι· εἰς ὃ τοῖς πολλοῖς ἔδοξεν ἡ τοῦ Κατανάγκη πρόρρησις τελευτῆσαι. Καιροῦ δὲ παρερρυηκότος ἱκανοῦ αὖθις τὸν τοῦ αὐτοκράτορος θάνατον προὐμαντεύσατο καὶ διεψεύσθη· ἐτεθνήκει δ' ὅμως ἡ βασιλὶς Ἄννα καὶ μήτηρ αὐτοῦ κατὰ τὴν ἡμέραν ἐκείνην ἣν ὁ Κατανάγκης προεῖ πεν*
Το **TRT 3** είναι ένα τουρκικό κανάλι που μεταδίδει κυρίως αθλητικά. Ιδιοκτησιακά ανήκει στη TRT.

Εισαγωγή
--------

Το TRT 3 ξεκίνησε τις δοκιμαστικές εκπομπές στις 2 Οκτωβρίου 1989 ως "3. Kanal" και είναι πλέον ο τρίτος τηλεοπτικός σταθμός της TRT. Τα προγράμματα του TRT 3 αποτελούνται κυρίως από αθλητικές μεταδόσεις. Εκτός αυτού, το TRT 3 μεταδίδει προγράμματα σε γλώσσες και διαλέκτους που εξακολουθούν να μιλούνται σήμερα στην καθημερινή ζωή του τουρκικού λαού.

Μετάδοση HD
-----------

Το λογότυπο του TRT 3 HD
Το TRT 3 HD ήταν το πρώτο κανάλι υψηλής ευκρίνειας του TRT για τους θερινούς Ολυμπιακούς Αγώνες του 2008. Ξεκίνησε στις 8 Αυγούστου 2008 και έκλεισε στις 24 Αυγούστου 2008.
Ψηφιδωτό που απεικονίζει τον Άνθιμο.
Ο **Άνθιμος ο Ίβηρας** (1660-1716) ήταν Γεωργιανός ιεράρχης, λόγιος, τυπογράφος και καλλιτέχνης του 17ου και 18ου αιώνα με σημαντική δράση στις Παραδουνάβιες Ηγεμονίες.

Βιογραφικά στοιχεία
-------------------

Γεννήθηκε το 1660 στα εδάφη του βασιλείου του Κάρτλι (σημερινή δυτική Γεωργία) και σε νεαρή ηλικία εκάρη μοναχός. Κατά τα τέλη του 17ου αιώνα εγκαταστάθηκε στη Μολδοβλαχία όπου διδάχτηκε την τυπογραφική τέχνη και στη συνέχεια ανέλαβε τη διεύθυνση του τυπογραφείου του Βουκουρεστίου. Το 1705 χειροτονήθηκε επίσκοπος Ριμνίκου και τρία χρόνια αργότερα εξελέγη μητροπολίτης Ουγγαροβλαχίας. Το 1711 συμβούλεψε τον ηγεμόνα της Βλαχίας Κωνσταντίνο Μπρανκοβεάνου να προσεταιριστεί τον τσάρο Μεγάλο Πέτρο στα πλαίσια του ρωσοτουρκικού πολέμου του 1710-1711. 

Το 1716 ο Άνθιμος ήρθε σε ρήξη με τους Φαναριώτες οσποδάρους της Βλαχίας ενώ παράλληλα θεωρήθηκε από τον ηγεμόνα Νικόλαο Μαυροκορδάτο ύποπτος για συνεννοήσεις με πράκτορες της Αυστρίας με αποτέλεσμα να καθαιρεθεί και να εξοριστεί στην Κωνσταντινούπολη, όμως κατά τη διάρκεια της μετάβασής του στην πρωτεύουσα, εκτελέστηκε από την συνοδεία του με πνιγμό σε παραπόταμο του Έβρου, κοντά στην Αδριανούπολη.

Αποτίμηση
---------

Αν και αλλοεθνής, ο Άνθιμος κατέχει σημαντικό ρόλο στην εθνική αφύπνιση των Ρουμάνων και στην καλλιέργεια της ρουμάνικης γλώσσας, τη χρήση της οποίας εισήγαγε στη θεία λειτουργία. Ίδρυσε δύο τυπογραφεία στο Ριμνίκ και το Σναγκόβ, μετέφρασε αρκετά εκκλησιαστικά βιβλία από τα ελληνικά στα ρουμάνικα και εξέδωσε βιβλία σε διάφορες γλώσσες (ελληνικά, ρουμάνικα, γεωργιανά, αραβικά κλπ). Ο ίδιος γνώριζε αρκετές γλώσσες ενώ ήταν ικανός γλύπτης αλλά και μικρογράφος. Μεταξύ των έργων του περιλαμβάνονται ο γλυπτός διάκοσμος που είναι τοποθετημένος στην είσοδο της μονής Αντίμ στο Βουκουρέστι και η διακόσμηση της Καινής Διαθήκης που ο ίδιος εξέδωσε το 1697. Η μνήμη του εορτάζεται από τις ορθόδοξες εκκλησίες της Ρουμανίας και της Γεωργίας.

Παραπομπές
----------

1. 1 2  00004724. Ανακτήθηκε στις 9  Οκτωβρίου 2017.
2. ↑  (Αγγλικά, Ιταλικά, Ιαπωνικά) *opac.vatlib.it*. 495/87381.
3. 1 2 3 4  *Παγκόσμιο Βιογραφικό Λεξικό*, Εκπαιδευτική Εγκυκλοπαίδεια, Εκδοτική Αθηνών, 1999, τόμος πρώτος, σ. 275.
4. 1 2 3  *Encyclopædia Britannica*, 1911, τόμος δεύτερος, σ. 94.
5. ↑  Τελικά ο Μπρανκοβεάνου κράτησε επαμφοτερίζουσα στάση ενώ οι Οθωμανοί κέρδισαν τον πόλεμο και το 1714 τον καθαίρεσαν και έπειτα τον εκτέλεσαν.

Πηγές
-----

* Μαρίνος Βρετός (1864). *Εθνικόν ημερολόγιον*. Εν Αθήναις: Παρά τω Κ. Δραγούμη εκδότη της Πανδώρας. Αρχειοθετήθηκε από το πρωτότυπο στις 14 Απριλίου 2008. Ανακτήθηκε στις 5 Απριλίου 2010.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 28455868
* LCCN: n83197912
* ISNI: 0000 0000 6123 6173
* GND: 119053950
* SUDOC: 081591950
* BNF: cb10341336k (data)
* BIBSYS: 1071085
* ICCU: UPGV004237

 |

 |
Τα ***Suezmax*** είναι ένας τύπος δεξαμενόπλοιου μεσαίου έως μεγάλου μεγέθους με χωρητικότητα μεταξύ 120.000 και 200.000 νεκρού βάρους (DWT) και πήρε την ονομασία του από την διώρυγα του Σουέζ. επειδή είναι τα μόνα που πληρούν τους περιορισμούς του καναλιού και είναι ικανά να διέλθουν από το κανάλι σε φορτωμένη κατάσταση.

Χαρακτηριστικά πλοίου
---------------------

Two ships moored at El Ballah during a Suez Canal transit
Comparison of bounding box of Suezmax with some other ship sizes in isometric view
Πριν από το 1967, το μέγεθος των πλοίων Suezmax περιοριζόταν σε 80.000 DWT, αλλά το μέγιστο αυξήθηκε σε 150.000 DWT το 1975. Μετά την περαιτέρω εμβάθυνση του καναλιού του Σουέζ από 18 μέτρα (60 πόδια) στα 20,1 μέτρα (66 πόδια) το 2009, ένα Suezmax έως και 200.000 DWT ή ακόμα περισσότερα μπορούν εύκολα να περάσουν από αυτό. Τα μελλοντικά σχέδια περαιτέρω εμβάθυνσης του βυθίσματος του καναλιού στα 21,3 μέτρα (70 πόδια) ενδέχεται να οδηγήσουν στον επαναπροσδιορισμό των προδιαγραφών των πλοίων Suezmax τα επόμενα χρόνια.

Δεδομένου ότι το κανάλι του Σουέζ δεν έχει υδατοφράχτες παρόμοιους με εκείνους της διώρυγας του Παναμά, οι κύριοι περιοριστικοί παράγοντες για τα δεξαμενοπλοία τύπου Suezmax είναι το πλάτος, το βύθισμα και το μήκος. Το τρέχον βάθος του καναλιού επιτρέπει μέγιστο 20,1 μέτρα (66 πόδια) βυθίσματος και 50 μέτρα (164 πόδια) πλάτος για πλοία. Αυτό σημαίνει ότι μερικά από τα πλοία που είναι πλήρως φορτωμένα δεν μπορούν να περάσουν από το κανάλι του Σουέζ και πρέπει να εκφορτώσουν μέρος του φορτίου τους σε άλλα δεξαμενόπλοια ή σε τερματικό σταθμό αγωγών για να μπορέσουν να διασχίσουν το κανάλι. Ένα τυπικό δεξαμενοπλοίο Suezmax έχει μήκος 275 μέτρα (900 πόδια), πλάτος 48 μέτρα (157 πόδια) και βύθισμα 16,2 μέτρα (53 πόδια) που αντιστοιχεί σε περίπου 150.000 τόνους χωρητικότητας νεκρού βάρους (DWT).

Παραπομπές
----------

1. ↑  «Τα δεξαμενοπλοία τύπου Suezmax». britannica.com. Ανακτήθηκε στις 2 Σεπτεμβρίου 2020.  (Αγγλικά)
2. ↑  «Egypt's Suez canal H1 revenue, traffic up; upgrade helps». *Reuters Africa*. Thomson Reuters (af.reuters.com). 26 Ιουλίου 2010. Αρχειοθετήθηκε από το πρωτότυπο στις 19 Ιανουαρίου 2012. Ανακτήθηκε στις 26 Μαρτίου 2011.

Εξωτερικοί σύνδεσμοι
--------------------

* Μεγέθη πλοίων Αρχειοθετήθηκε 2021-05-03 στο Wayback Machine. στο maritime-connector.com
Ο **Κυναίγειρος** ή **Κυνέγειρος** (;-490 π.Χ.) υπήρξε αρχαίος Αθηναίος ήρωας και Μαραθωνομάχος, αδελφός του τραγικού ποιητή Αισχύλου και του ηρώα της ναυμαχίας της Σαλαμίνας Αμεινία.

Ο Κυναίγειρος υπήρξε απόγονος της οικογένειας των Κοδριδών, γιος του Ευφορίωνα από την Ελευσίνα. Μαζί με τον αδελφό του Αισχύλο πολέμησαν στην Μάχη του Μαραθώνα. Μετά την πρώτη φάση της σύγκρουσης στην οποία τράπηκε σε φυγή η περσική παράταξη, οι εναπομείναντες Πέρσες έσπευσαν να διαφύγουν με τον στόλο τους. Στον σκληρό αγώνα που ακολούθησε γύρω από τα εχθρικά πλοία ο Κυναίγειρος, προσπαθώντας να εμποδίσει ένα πλοίο να αποπλεύσει, το άρπαξε με το χέρι, περιμένοντας να φτάσουν οι συμπολεμιστές του και να το καταλάβουν. Όταν ένας Πέρσης του ακρωτηρίασε το χέρι, τότε ο Κυναίγειρος έπιασε το πλοίο με το άλλο του χέρι. Όταν ο Πέρσης του έκοψε και το δεύτερο, τότε ο Κυναίγειρος γράπωσε το πλοίο με τα δόντια του. Ξεψύχησε, όταν ο Πέρσης του έκοψε το κεφάλι.

Η ηρωική αυτή πράξη του τιμήθηκε από τους Αθηναίους, που τον ονόμασαν «ήρωα». Ο ζωγράφος Πολύγνωτος τον απαθανάτισε (460 π.Χ.) στην απεικόνιση της μάχης που την απέδωσε σε τρεις πίνακές του στην Ποικίλη Στοά της Αθήνας.

Παραπομπές
----------

1. 1 2  Henderson, Jeffrey. «Chapter 1». *Loeb Classical Library* (στα Αγγλικά). Ανακτήθηκε στις 27 Σεπτεμβρίου 2021.

Πηγές
-----

* Συλλογικό έργο, *Παγκόσμιο Βιογραφικό Λεξικό*, Εκδοτική Αθηνών. Αθήνα 1987. Τόμος 5, σελ. 111.
Το **TRT 4K** είναι κανάλι Ultra HD που λειτουργείται από την TRT και μεταδίδεται στον δορυφόρο Türksat 3A. Το TRT 4K ξεκίνησε τις δοκιμαστικές εκπομπές στις 19 Φεβρουαρίου 2015 και τις επίσημες εκπομπές εφτά μήνες μετά. Το TRT4K είναι ο πρώτος σταθμός 4K Ultra HD FTA στην Τουρκία και την Ευρώπη. Το TRT4K χρησιμοποιεί αποκωδικοποιητή HEVC (H.265) με ανάλυση 4K Ultra HD 3840 × 2160 και ρυθμό 50 προοδευτικού (πλήρους) καρέ. Ο κωδικοποιητής ήχου είναι *Dolby Digital Plus* (E-AC-3). (ήχος Surround 7.1 στη τουρκική γλώσσα). Μεταδίδει ορισμένα ζωντανά γεγονότα, όπως το Τσάμπιονς Λιγκ της ΟΥΕΦΑ, το Ευρωπαϊκό Πρωτάθλημα της ΟΥΕΦΑ κλπ.

Παραπομπές
----------

1. ↑  «TRT 4K test yayınına başladı». Hürriyet. 18 Σεπτεμβρίου 2015.
Η **Κεντρική Διεύθυνση Χίντι** (χίντι: केन्द्रीय हिन्दी निदेशालय, Kendrīya Hindī Nideśālay), σύμφωνα με το Υπουργείο Ανάπτυξης Ανθρώπινου δυναμικού της Ινδίας, ευθύνεται για την προώθηση των Σύγχρονων Πρότυπων Χίντι. Ρυθμίζει επίσης τη χρήση του αλφαβήτου Ντεβαναγκάρι και την ορθογραφία των Χίντι στην Ινδία. Σύμφωνα με τις οδηγίες του Άρθρου 351 του Συντάγματος της Ινδίας, η Κεντρική Διεύθυνση Χίντι ιδρύθηκε στις 1 Μαρτίου 1960. Υπάρχουν τέσσερα περιφερειακά γραφεία που βρίσκονται στο Τσενάι, το Χαϊντεραμπάντ, το Γκουουαχάτι και τη Καλκούτα. Εδρεύει στο Νέο Δελχί, την πρωτεύουσα της χώρας.

Δείτε επίσης
------------

* Γραμματική των Σύγχρονων Πρότυπων Χίντι
* Βεμούρι Αντζανέγια Σάρμα

Παραπομπές
----------

1. ↑  «About Central Hindi Directorate». Αρχειοθετήθηκε από το πρωτότυπο στις 4 Μαΐου 2012. Ανακτήθηκε στις 23 Νοεμβρίου 2017.

Εξωτερικοί σύνδεσμοι
--------------------

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 137174315
* LCCN: n50047155
* ISNI: 0000 0001 0664 3320

 |

 |
Λογότυπο της Swift
Η **Swift** είναι μια αντικειμενοστρεφής γλώσσα προγραμματισμού γενικής χρήσης, που αναπτύσσεται από την Apple Inc. και την κοινότητα ανοιχτού κώδικα. Κυκλοφόρησε για πρώτη φορά το 2014, στο Παγκόσμιο Συνέδριο Προγραμματιστών WWDC, ως αντικαταστάτης της παλαιότερης γλώσσας προγραμματισμού της Apple Objective-C, καθώς η Objective-C ήταν αμετάβλητη από τις αρχές της δεκαετίας του 1980 και δεν είχε σύγχρονες δυνατότητες. Η Swift συνεργάζεται με τα πλαίσια Cocoa και Cocoa Touch της Apple και μια βασική πτυχή του σχεδιασμού της Swift ήταν η δυνατότητα διαλειτουργικότητας με το τεράστιο σώμα του υπάρχοντος κώδικα Objective-C που αναπτύχθηκε για τα προϊόντα της Apple τις προηγούμενες δεκαετίες. Είναι χτισμένο με το πλαίσιο μεταγλωττιστή LLVM ανοιχτού κώδικα και έχει συμπεριληφθεί στο Xcode από την έκδοση 6, που κυκλοφόρησε το 2014. Στις πλατφόρμες της Apple, χρησιμοποιεί τη βιβλιοθήκη χρόνου εκτέλεσης Objective-C, η οποία επιτρέπει C, C++, Objective-C και Swift code για εκτέλεση σε ένα πρόγραμμα.

Παραπομπές
----------

1. ↑

  


|  |  |  |  |
| --- | --- | --- | --- |
| 

| π • σ • ε
Γλώσσες προγραμματισμού |
| --- |
|  |
| 
* Ada
* ALGOL
* APL
* Applescript
* Assembly
* BASIC
* C
* C++
* C#
* COBOL
* Erlang
* Forth
* Fortran
* Go
* Haskell
* Java
* JavaScript
* Kotlin
* Lisp
* Logo
* Lua
* ML
* Objective-C
* Pascal
* Perl
* PHP
* Prolog
* Python
* R
* Ruby
* Rust
* SQL
* Shell
* Simula
* Smalltalk
* Swift
* Visual Basic
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh2015001571
* GND: 1066617112
* BNF: cb17039945c (data)

 |

 |

|  |  |
| --- | --- |
| 

|  |
| --- |
| * Πύλη:Προγραμματισμός
 |

 |
Πορτρέτο του Μότσαρτ, ο οποίος πιθανώς να έγραψε την συμφωνία
Η χαμένη **Συμφωνία σε Ντο μείζονα**, **K. 19**, γράφτηκε πιθανώς από τον Βόλφγκανγκ Αμαντέους Μότσαρτ στις αρχές του 1765 στο Λονδίνο. Είναι μία από τις 12 συμφωνίες που ανακάλυψε ο Γερμανός μουσικολόγος Λούντβιχ Ρίτερ φον Κέχελ (1800-77) στον μουσικό κατάλογο της μουσικής εταιρείας Breitkopf & Härtel, ο οποίος την απαριθμούσε ως μια από τις 6 συμφωνίες (αρ. 65-70) που προέρχονταν από τον Ιταλό συνθέτη Λουίτζι Γκάτι (1740-1817).

Η ενορχήστρωση για τη συμφωνία παραμένει άγνωστη, αλλά ο Γερμανοαμερικανός μουσικολόγος Άλφρεντ Αϊνστάιν εικάζει ότι θα ήταν η ίδια ενορχήστρωση με τις σύγχρονες γνωστές συμφωνίες, όπως η No. 16 (K. 128) και No. 19 (K. 132) (έγχορδα, 2 όμποε και 2 κόρνα ). Στην τρίτη έκδοση του καταλόγου του Κέχελ, χρονολογήθηκε στις αρχές του 1765 στο Λονδίνο, και κρίθηκε ότι ο συνθέτης επηρεάστηκε από τις συμφωνίες του Γιόχαν Σεμπάστιαν Μπαχ. Όμως ο Αμερικανός μουσικολόγος Νέαλ Ζασλυ αμφισβητεί το ότι ο Μότσαρτ εμπνεύστηκε από τον Μπαχ, δεδομένου ότι οι επτά συμφωνίες του, που εμπνεύστηκε ο Μότσαρτ, γράφτηκαν αργότερα από την παραμονή του Αυστριακού συνθέτη στο Λονδίνο. Αντίθετα υποστηρίζει ότι ο Μότσαρτ εμπνεύστηκε από τις ίδιες του τις συμφωνίες (Π.χ. 26η Συμφωνία).
Εξώφυλλο του πρώτου τεύχους του περιοδικού
Το **Tiger** ήταν βρετανικό περιοδικό κόμικ που εκδόθηκε από το 1954 έως το 1985 (συνολικά 1.555 τεύχη και αρκετά Annual). Πρώτος εκδότης του περιοδικού υπήρξε ο Derek Birnage Το περιοδικό πρωτοκυκλοφόρησε στις 11 Σεπτεμβρίου 1954 υπό τον τίτλο "Tiger – The Sport and Adventure Picture Story Weekly" και περιείχε αθλητικές ιστορίες. Η πλέον δημοφιλής σειρά του περιοδικού ήταν το strip Roy of the Rovers, που περιέγραφε τις περιπέτειες του άσσου του ποδοσφαίρου Ρόυ Ρέης και της ομάδας του, της Μέλτσεστερ Ρόβερς. Αυτή η σειρά αποδείχθηκε τόσο επιτυχής που στα 1976 μεταπήδησε σε δικό της έντυπο, το Roy of the Rovers. Επόμενος εκδότης ήταν ο Barrie Tomlinson, που απέκτησε τα δικαιώματα στα 1976, με ιδιοκτήτη τον Paul Gettens. Το Tiger δέχθηκε διάφορες συγχωνεύσεις με άλλα περιοδικά των εκδόσεων "Fleetway" στις οποίες ανήκε και έτσι κατά καιρούς εμφανιζόταν με τα λογότυπα "Tiger and Hurricane", "Tiger and Jag", "Tiger and Scorcher" κ.α. Στα 1980 συγχωνεύθηκε με το περιοδικό "Speed" και το τελευταίο του τεύχος εκδόθηκε στις 30 Μαρτίου του 1985, ενώ στη συνέχεια κάποιες από τις σειρές που περιείχε συνεχίσθηκαν στο περιοδικό "Eagle".

Παραπομπές
----------

1. ↑  Philip, Robert (January 31, 2004). "Philip on Saturday: Roy Race creator dies". The Telegraph.
2. ↑  "Comic Stories". Roy of the Rovers.com. Archived from the original on 2005-02-05. Retrieved 2005-06-09.
3. ↑  "Collectors Corner – Bibliography and Guide Prices". Roy of the Rovers.com. Archived from the original on 2005-02-10. Retrieved 2005-06-09.
4. ↑  O'Meara, Tom (September 20, 2004). "He shoots ... he scores!". The Guardian.
5. ↑  "Comic Stories"
Συντεταγμένες: 39°18′47″N 22°43′21″E﻿ / ﻿39.31306°N 22.72250°E﻿ / 39.31306; 22.72250

Για άλλες χρήσεις, δείτε: Άγιος Δημήτριος (αποσαφήνιση).

Ο **Άγιος Δημήτριος** είναι χωριό της τοπικής κοινότητας Περιβλέπτου, της δημοτικής ενότητας (τέως δήμου) Φερών, του δήμου Ρήγα Φεραίου, της περιφερειακής ενότητας (τέως νομού) Μαγνησίας, στην περιφέρεια Θεσσαλίας, σύμφωνα με το πρόγραμμα *Καλλικράτης*.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Βόλου του νομού Μαγνησίας, στο γεωγραφικό διαμέρισμα Θεσσαλίας. 

* Μέχρι το 1913, ο οικισμός ονομαζόταν *Κουσλάρ* και από το 1913 μέχρι το 1928 ονομαζόταν *Ουσλάρ*.

Γεωγραφία
---------

Ο Άγιος Δημήτριος είναι ημιορεινό χωριό στο δυτικοκεντρικό τμήμα του νομού Μαγνησίας, στις ανατολικές απολήξεις της κορυφής «Σαρατζή» (651 μ.), προς τα όρια με τον νομό Λαρίσης. Βρίσκεται νότια της σιδηροδρομικής γραμμής Αθηνών-Θεσσαλονίκης, πάνω στην επαρχιακή οδό Βελεστίνου-Ασπρογείων και δυτικά της Εθνικής Οδού Αθηνών-Θεσσαλονίκης, σε μέσο σταθμικό υψόμετρο 210. Απέχει 30 χλμ. περίπου Δ. του Βόλου.

Πληθυσμός
---------

Μόνιμος | Έτος | Πληθυσμός |
| --- | --- |
| 1991 | 136 |
| 2001 | 131 |
| 2011 | 144 |

Πραγματικός (de facto) | Έτος | Πληθυσμός |
| --- | --- |
| 1961 | 198 |
| 1971 | 182 |
| 1981 | 183 |
| 1991 | 136 |
| 2001 | 131 |
| 2011 | 142 |

Διοικητικές μεταβολές μέχρι τον «Καλλικράτη»
--------------------------------------------

Ο οικισμός αναγνωρίστηκε το 1883 ως *Κουσλάρ* και προσαρτήθηκε στην κοινότητα Φερών που, τότε, ανήκε στον νομό Λαρίσης. Το 1889 εντάχθηκε στον νομό Μαγνησίας και το 1909 ξανά στον νομό Λαρίσης. Το 1913 μετονομάστηκε σε *Ουσλάρ*. Το 1928 μετονομάστηκε σε *Άγιος Δημήτριος*. Το 1942 υπήχθη οριστικά στον νομό Μαγνησίας. Με το ΦΕΚ 244Α - 04/12/1997 αποσπάστηκε από την κοινότητα Περιβλέπτου και προσαρτήθηκε στον δήμο Φερών. Με το ΦΕΚ 87Α - 07/06/2010 αποσπάστηκε από τον δήμο Φερών και προσαρτήθηκε στον δήμο Ρήγα Φεραίου.

Παραπομπές
----------

1. 1 2
2. 1 2 3
3. 1 2 3  ΠΛ 1:176
4. 1 2 3  ΠΛΜ 1:453
5. ↑  Εκδόσεις «Ελλάδα»
6. ↑  Δομή 1:223
7. ↑  «Διακοπές», σ. 850
8. ↑
9. ↑
10. ↑

Πηγές
-----

* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963
* Οργανισμός εκδόσεων «Ελλάδα», χάρτες (Βαρελάς)
* Εγκυκλοπαίδεια Δομή, 2002-4
* Περιοδικό «Διακοπές», εκδ. Δ.Ο.Λ. 2010
* eetaa.gr

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Ρήγα Φεραίου |
| --- |
|  |
| Δημοτική Ενότητα Κάρλας | 
* Άνω Κερασιά
* Κανάλια
* Κερασιά
* Ριζόμυλος
* Στεφανοβίκειο
 |
|  |
| Δημοτική Ενότητα Κεραμιδίου | 
* Βἐνετο
* Καμάρι
* Κεραμίδι
* Μονή Μεταμορφώσεως Σωτήρος Φλαμουρίου
 |
|  |
| Δημοτική Ενότητα Φερών | 
* Άγιος Γεώργιος
* Άγιος Δημήτριος
* Αερινό
* Βελεστίνο
* Ελευθεροχώρι
* Κοκκαλαίικα
* Κοκκίνα
* Μικρό Περιβολάκι
* Περίβλεπτο
* Πολυζαίικα
* Χλόη
 |
|  |
| 
* Έδρα: Βελεστίνο
* \* (Οικισμοί με μη μόνιμο πληθυσμό)
 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ελλάδα
 |

 |
Ο **Κρις Γουντ** (αγγλικά: *Christopher Grant Wood*, γεννήθηκε 7 Δεκεμβρίου 1991) είναι διεθνής Νεοζηλανδός ποδοσφαιριστής, που αγωνίζεται στη θέση του επιθετικού και αγωνίζεται τώρα στη Νιούκαστλ Γιουνάιτεντ. Είναι πρώτος σκόρερ στην ιστορία της εθνικής ομάδας της χώρας του με 33 γκολ.

Καριέρα
-------

Ξεκίνησε την καριέρα του από τα τμήματα υποδομής της νεοζηλανδικής Waikato, ενώ η σεζόν 2007-08 είχε και 4 συμμετοχές με την επαγγελματική ομάδα του συλλόγου. Ταυτόχρονα συμμετείχε με την Εθνική κάτω των 17 ετών στο Παγκόσμιο Πρωτάθλημα όπου πραγματοποίησε εξαιρετικές εμφανίσεις με επακόλουθο τη δοκιμή του από την ομάδα της Γουέστ Μπρόμιτς Άλμπιον, η οποία πείσθηκε για τις ικανότητές του και τον απέκτησε. Τον Απρίλιο του 2009 πραγματοποίησε την παρθενική του συμμετοχή στην Πρέμιερ Λιγκ ενώ μέχρι το τέλος της αγωνιστικής περιόδου είχε άλλη μια συμμετοχή.
Με τη λήξη του πρωταθλήματος, που βρήκε την ομάδα του να υποβιβάζεται, υπέγραψε επαγγελματικό συμβόλαιο με τη Γουέστ Μπρομ και την επόμενη χρονιά είχε 18 συμμετοχές και ένα γκολ, πανηγυρίζοντας ταυτόχρονα την επιστροφή της ομάδας του στην Πρέμιερ Λιγκ.

Ο Γουντ πραγματοποίησε την παρθενική του εμφάνιση με την Εθνική ομάδα της Νέας Ζηλανδίας σε φιλική αναμέτρηση που διεξήχθη στις 3 Ιουνίου του 2009 με αντίπαλο την  Τανζανία, ενώ ήταν μέλος της ομάδας που συμμετείχε στο Κύπελλο Συνομοσπονδιών που έλαβε χώρα το 2009 έχοντας μία συμμετοχή. Τον Μάιο του 2010 ανακοινώθηκε ως ένας από τους 23 ποδοσφαιριστές που συμπεριλήφθηκαν στην αποστολή της Νέας Ζηλανδίας για το Παγκόσμιο Κύπελλο της Νότιας Αφρικής, ενώ με τη συμμετοχή του ως αλλαγή στο 72ο λεπτό της αναμέτρησης της πρώτης αγωνιστικής με τη Σλοβακία, στη θέση του Κρις Κίλεν, έγινε ο νεότερος Νεοζηλανδός ποδοσφαιριστής που αγωνίζεται σε Παγκόσμιο Κύπελλο Ποδοσφαίρου, όντας 18 ετών και 187 ημερών και καταρρίπτοντας ταυτόχρονα το ρεκόρ του Ουίντον Ρούφερ, που κρατούσε από το 1982.
Συνολικά ο Γουντ, μετράει 64 συμμετοχές με την Εθνική Νέας Ζηλανδίας.

Δείτε επίσης
------------

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές
----------

1. ↑  (πολλαπλές γλώσσες) *Transfermarkt*. 108725. Ανακτήθηκε στις 9  Οκτωβρίου 2017.
2. ↑  «As» (Ισπανικά) Grupo PRISA. Μαδρίτη. wood/18975.
3. 1 2  «New Zealand - Record International Players». Ανακτήθηκε στις 19 Ιουνίου 2022.
4. ↑  «Chris Wood». Ανακτήθηκε στις 19 Ιουνίου 2022.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Στατιστικά ποδοσφαιριστή.
* Η αποστολή της Νέας Ζηλανδίας για το Μουντιάλ της Νότιας Αφρικής.
* εφημερίδα Sportday,18/6/2010,σελ 43.

|  |  |  |  |
| --- | --- | --- | --- |
| 

| π • σ • ε
Μπέρνλεϊ  τρέχων ρόστερ |
| --- |
|  |
| 
**29** Πόουπ  · **1** Χίτον · **22** Λίντεγκααρντ  · **30** Λέγζντιν  · **6** Μι · **5** Ταρκούσκι · **28** Λονγκ  · **3** Τέιλορ · **23** Γουόρντ · **2** Λόουτον · **26** Μπάρντσλεϊ · **4** Κορκ · **18** Γουέστγουντ · **13** Χέντρικ · **16** Ντεφούρ · **8** Μάρνέι **20** Ουλβέσταντ · **41** Όνέϊλ · **12** Μπρέιντι · **37** Σκοτ Άρφιλντ · **7** Ν' Κουντού · **25** Λένον · **17** Γκούντμουντσον · **19** Γουόλτερς · **10** Μπάρνς · **11** Γουντ · **9** Βόουκς · **21** Γουέλς Προπονητής: Σον Ντις |

 |